**Ministru kabineta rīkojuma projekta „Grozījumi Ministru kabineta 2014.gada 9.septembra rīkojumā Nr.484 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””” sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projektu „Grozījumi Ministru kabineta 2014.gada 9.septembra rīkojumā Nr.484 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu, lai nodrošinātu papildus finansējuma piešķiršanu Labklājības ministrijai ne vairāk kā *728 077 euro* apmērā 2014.gadā no 74.resora „Gadskārtēja valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”, un nodrošinātu asistenta pakalpojuma pieejamību personām ar invaliditāti pašvaldībās, kā arī segtu izdevumus ANO Konvencijas par personu ar invaliditāti tiesībām 19.panta a un b apakšpunktā, 25.pantā un 26.panta 1.punktā paredzēto tiesību personām ar invaliditāti ieviešanas sekmēšanai.  |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014.gada 9.septembra rīkojumu Nr.484 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojums) Labklājības ministrijai tika piešķirti 1 915 564 euro, lai nodrošinātu asistenta pakalpojuma pieejamību personām ar invaliditāti pašvaldībās. Rīkojuma 2.punktā tika noteikts, ka Labklājības ministrijai pēc valsts budžeta vienpadsmit mēnešu izpildes datu izvērtēšanas, nepieciešamības gadījumā normatīvajos aktos noteiktajā kārtībā sagatavot un iesniegt Finanšu ministrijā līdzekļu pieprasījumu un aprēķinus un Finanšu ministrijai piešķirt no valsts budžeta programmas 02.00.00 "Līdzekļi neparedzētiem gadījumiem" Labklājības ministrijai finansējumu, kas nepārsniedz 458 591 euro, lai 2014.gadā nodrošinātu asistenta pakalpojuma personām ar invaliditāti pašvaldībās apmaksu.Izvērtējot, valsts budžeta finanšu plūsmas vienpadsmit mēnešu izpildes datus, Labklājības ministrija secina, ka rīkojumā noteiktais finansējuma apjoms ir nepietiekams, lai pilnā mērā nodrošinātu asistenta pakalpojuma personām ar invaliditāti pašvaldībās apmaksu.Sagatavojot rīkojumu, Labklājības ministrija balstījās uz rezultatīvā rādītāja izpildes datiem par periodu 2014.gada janvāris līdz jūlijs. Šajā periodā vidēji mēnesī pakalpojumu nodrošināja 4 425,86 asistenti, stundu skaits vidēji mēnesī 262 156,94. Līdz ar to, līdzekļu papildus pieprasījums tika sagatavots, pamatojoties uz augusta mēneša finanšu izpildi un prognozēm, ka pakalpojuma pieprasījums līdz gada beigām saglabāsies augusta mēneša līmenī (797 876 euro mēnesī).Analizējot izpildes datus par periodu 2014.gada augusts līdz novembris tika konstatēt, ka pieprasījums pēc asistenta pakalpojuma turpina pieaug (asistentu skaits: augustā 5 181, septembrī 5 478, bet oktobrī 5 760, apmaksāto stundu skaits: augustā 328 009, septembrī 348 322, oktobrī 367 400). Neskatoties uz to, ka Labklājības ministrija ar septembra mēnesi ir noteikusi ar pakalpojuma nodrošināšanu saistīto administratīvo izdevumu segšanu pašvaldībām maija mēneša līmeni, izdevumu pieauguma tendence saglabājās – faktiskā izpilde septembrī 825 503 euro, oktobrī 878 956 euro, bet novembrī jau 931 058 euro (apmaksa par asistenta pakalpojumu tiek veikta pēc atskaišu izskatīšanas, kas nozīmē, ka par oktobrī sniegto asistenta pakalpojumu, samaksa tiek veikta novembrī). Ņemot vērā minēto rīkojumā noteiktais finansējuma apmērs ir nepietiekams, lai pilnā mērā nodrošinātu sniegtā asistenta pakalpojuma pašvaldībās apmaksu.Rīkojuma projekts ietekmē likumā „Par valsts budžetu 2014.gadam” noteikto kopējo apropriācijas apmēru budžeta programmas 99.00.00. „Līdzekļu neparedzētiem gadījumiem izlietojums” pasākumiem, jo paredz papildus nepieciešamā finansējuma **2014.gadam 728 077 euro apmērā** piešķiršanu Labklājības ministrijai no Finanšu ministrijas valsts budžeta programmas 02.00.00 „Līdzekļi neparedzētiem gadījumiem” pakalpojuma pieejamības nodrošināšanai. |
| 3. | Projekta izstrādē iesaistītās institūcijas | Projekts šo jomu neskar. |
| 4.  | Cita informācija | Nav. |

|  |
| --- |
| **II Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts komisija uz 01.10.2014. ir izsniegusi 15 418 atzinumus par asistenta pakalpojuma nepieciešamību un no tiem pašvaldībās asistenta pakalpojumu saņem 5851 vai 38% personas ar invaliditāti |
| 2.  | Tiesiskā regulējuma ietekme uz tautsaimniecību un administratīvo slogu | Rīkojuma projektam nav ietekmes uz tautsaimniecību. Administratīvais slogs nemainās, jo projekts neparedz institūciju likvidāciju vai to darbības paplašināšanu. |
| 3. | Administratīvo izmaksu monetārs novērtējums | Rīkojuma projektam nav ietekmes uz administratīvajām izmaksām. |
| 4.  | Cita informācija | Nav. |

|  |
| --- |
|  III Tiesību akta projekta ietekme uz valsts budžetu un pašvaldību budžetiem |
|  | euro |
| **Rādītāji** | **2014** | Turpmākie trīs gadi |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| **1** | **2** | **3** | **4** | **5** | **6** |
| **1. Budžeta ieņēmumi:** | **7 952 403** | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi;  | 7 952 403 | 0 | 0 | 0 | 0 |
| Budžeta apakšprogramma 05.01.00. „Sociālās rehabilitācijas valsts programma” | 6 036 839 | 0 | 0 | 0 | 0 |
| Budžeta programma 99.00.00 „Līdzekļu neparedzētiem gadījumiem izlietojums” | 1 915 564 | 0 | 0 | 0 | 0 |
| 1.2. valsts speciālais budžets; | Projekts šo jomu neskar. |
| 1.3. pašvaldību budžets | Projekts šo jomu neskar. |
| **2. Budžeta izdevumi:** | **7 952 403** | **728 077** | **0** | **0** | **0** |
| 2.1. valsts pamatbudžets | 7 952 403 | 728 077 | 0 | 0 | 0 |
| Budžeta apakšprogramma 05.01.00. „Sociālās rehabilitācijas valsts programma” | 6 036 839 | 0 | 0 | 0 | 0 |
| Budžeta programma 99.00.00 „Līdzekļu neparedzētiem gadījumiem izlietojums” | 1 915 564 |  | 0 | 0 | 0 |
| 2.2. valsts speciālais budžets; | Projekts šo jomu neskar. |
| 2.3. pašvaldību budžets  | Projekts šo jomu neskar. |
| **3. Finansiālā ietekme:** | 0  | **-728 077** | 0 | 0 | 0 |
| 3.1. valsts pamatbudžets; | 0 | -728 077 | 0 | 0 | 0 |
| Budžeta apakšprogramma 05.01.00. „Sociālās rehabilitācijas valsts programma” | 0 | 0 | 0 | 0 | 0 |
| Budžeta programma 99.00.00 „Līdzekļu neparedzētiem gadījumiem izlietojums” | 0 | * 728 077
 | 0 | 0 | 0 |
| 3.2. speciālais budžets; | Projekts šo jomu neskar. |
| 3.3. pašvaldību budžets  | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)  | **X** | 728 077 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets; |  | 0 | 0 | 0 | 0 |
| 5.2. speciālais budžets; |  | Projekts šo jomu neskar. |
| 5.3. pašvaldību budžets  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):  |
| 6.1. Detalizēts ieņēmumu aprēķins; | Ministrijas budžeta apakšprogrammas 05.01.00. „Sociālās rehabilitācijas valsts programma” 2014.gada kopējais budžets apstiprināts 20 597 313 euro apmērā, t.sk., pasākuma „Asistenta pakalpojuma nodrošināšanai” budžets 5 881 451 euro apmērā. Labklājības ministrija ir izvērtējusi visas iespējas finansējuma pārdalei apakšprogrammas 05.01.00 „Sociālās rehabilitācijas valsts programmas” ietvaros un asistentu pakalpojuma nodrošināšanai pārdalīs no citiem pakalpojumiem 155 388 euro, līdz ar to pieejamais finansējums asistenta pakalpojuma nodrošināšanai pašvaldībās apakšprogrammā 05.01.00. „Sociālās rehabilitācijas valsts programma” ir 6 036 839 euro.Ar Ministru kabineta 09.09.2014. rīkojumu Nr.484 Labklājības ministrijai tika piešķirts papildus finansējums 1 915 564 euro apmērā (programmai 99.00.00 „Līdzekļu neparedzētiem gadījumiem izlietojums”). Līdz ar to kopā asistenta pakalpojuma nodrošināšanai ministrijai pieejams finansējums 7 952 403 euro apmērā.

|  |  |  |  |
| --- | --- | --- | --- |
| Mēnesis | Pārskaitīts finansējums 2014.gadā (periods 01.01.-01.12.2014.) | Pieaugums pret iepriekšējo mēnesi, euro | Pieaugums pret iepriekšējo mēnesi, % |
| janvāris | 425 702.21 | x | 0 |
| februāris | 528 061.02 | 102 358.81 | 24.04 |
| marts | 546 367.02 | 18 306.00 | 3.47 |
| aprīlis | 617 407.07 | 71 040.05 | 13.00 |
| maijs | 686 193.23 | 68 786.16 | 11.14 |
| jūnijs | 741 459.15 | 55 265.92 | 8.05 |
| jūlijs | 721 032.91 | -20 426.24 | -2.75 |
| augusts | 791 085.52 | 70 052.61 | 9.72 |
| septembris | 824 142.87 | 33 057.35 | 4.18 |
| oktobris | 879 076.57 | 54 933.70 | 6.67 |
| novembris | 931 057.89 | 51 981.32 | 5.91 |
| decembris (plānotais) | 988 894.54 | 57 836.65 | 6.21 |
| **Asistenta pakalpojuma apmaksai nepieciešamais finansējums kopā** | **8 680 480.00** | **X** | **X** |
| **LM budžetā pieejamais finansējums\*** | **7 952 403.00** | **X** | **X** |
| **Papildus nepieciešamais finansējums** | **728 077.00** | **X** | **X** |

\* 7 952 403 euro, t.sk. 6 036 839 euro apakšprogramma 05.01.00 "Sociālās rehabilitācijas valsts programma" un 1 915 564 euro programma 99.00.00 "Līdzekļu neparedzētiem gadījumiem izlietojums"Ņemot vērā, ka pieprasījums pēc pakalpojuma palielinās, kā arī nav pieļaujams, ka netiek veikta apmaksa par sniegto pakalpojumu pilnā apmērā, lai minimizētu finanšu iztrūkuma riskus, Labklājības ministrija plānojot nepieciešamo finansējumu decembra mēnesim, plāno pieaugumu 57 836 euro apmērā pret novembra mēnesi.  Līdz ar to, papildus nepieciešams finansējums  728 077 euro apmērā, kas pārdalāms no valsts budžeta programmas 02.00.00 „Līdzekļi neparedzētiem gadījumiem” uz Labklājības ministrijas programmu 99.00.00 „Līdzekļu neparedzētiem gadījumiem izlietojums”.  |
| 6.2. Detalizēts izdevumu aprēķins |
| 7.Cita informācija | Nav. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Rīkojuma projekta izpildi nodrošinās valsts sociālās aprūpes centri. |
| 2.  | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde tiks nodrošināta esošo funkciju ietvaros. Pārvaldes institucionālajā struktūrā izmaiņas nav paredzētas, un reorganizācija netiek plānota. |
| 3.  | Cita informācija | Nav. |

*Anotācijas IV, V un VI sadaļā minētos jautājumus rīkojuma projekts neskar.*

Labklājības ministrs U.Augulis

22.11.2014. 11:20

1358

A.Grīnberga

67021522

Aija.Grinberga@lm.gov.lv